AQSh prezidentligi uchun Respublikachilar partiyasi nomzodi Donald Tramp rafiqasi Melaniya Tramp advokatlari Daily Mail nashri ustidan sudga murojaat qilishgan. Bunga nashrning o‘tgan asr 90-yillarida Melaniyaning eskort agentligida ishlagani to‘g‘risidagi iddaolari sabab bo‘lgan, deb yozmoqda The Guardian gazetasi. Bundan tashqari, Tramp xonim, Daily Mail nashrini Melaniyaning 90-yillardagi muhojirlik maqomi yuzasidan javobgarlikka tortish niyatida. «Bu kabi bayonotlar 100 foiz yolg‘on, tuhmat bo‘lib, uning obro‘siga putur yetkazish bilan birga haqorat hamdir», — deyiladi sudga topshirilgan murojaatda. Hujjatda ta’kidlanishicha, Melaniya prezidentlik poygalari chog‘ida OAVning erkinligini qabul qiladi, biroq bunday ochiqcha yolg‘onlar ruxsat berilgan chegaralardan oshib ketgan.